Morris-mato

Morris-mato oli ensimmäinen Internetissä levinnyt tietokonemato. Sen teki Cornellin yliopiston opiskelija Robert Tappan Morris, joka laski sen liikkeelle 2. marraskuuta 1988. Mato saastutti noin 6 000 Internetiin kytkettyä tietokonetta. Morris kertoi kyseessä olleen pelkän viattoman kokeilun, jolla hän ei uskonut olevan haittavaikutuksia. Morris sai kolmen vuoden ehdonalaisen tuomion, jonka lisäksi hän joutui suorittamaan 400 tuntia yhdyskuntapalvelua ja maksamaan 10 050 dollarin sakot.

Lähteet

Luokka:Tietokonemadot
Luokka:Internetin historia